Trelis/gawiki huggingface dataset:
Ráth an Iúir. Sráidbhaile beag i gContae Loch Garman is ea Ráth an Iúir. Is é an fáth is mó a bhfuil aithne air ná an dlúthbhaint atá aige leis an iomáint.
Ionad Lincoln. Cnuasach foirgneamh a dhéanann freastal ar na healaíona i Nua-Eabhrac i Stáit Aontaithe Mheiriceá is ea Ionad Lincoln. I measc na n-áras ar an suíomh tá Amharclann Stát Nua-Eabhrac, Áras an Opera Meitreapólaigh, Amharclann Beaumont, Scoil Juilliard, scoil cháiliúil ceoil agus Avery Fisher Hall.
Áras an Opera Meitreapólaigh. In Ionad Lincoln i Nua-Eabhrac atá Áras an Opera Meitreapólaigh. Is ann a dhéanann an Opera Meitreapólach a chuid taispéantasaí. Tagann an National Ballet Theater as Washington, DC chuile bhliain freisin, agus go minic Opera an Kirov leis.
Tír na mBascach Theas. Is comhphobal féinrialaitheach í Tír na mBascach Theas (nó "Euzkadi" as Bascais) atá suite i ndeisceart Thír na mBascach (in oirthuaisceart stáit na Spáinne). Is í Vitoria-Gasteiz (is í "Gasteiz" an t-ainm as Bascais, agus "Vitoria" as Spáinnis) an phríomhchathair.
Sa bhliain 1978 tugadh stádas mar "náisiún" do Tír na mBascach. Tá a chuid cumhachtaí leagtha amach i Reacht Féinriail Tír na mBascach a thugann creatlach i gcomhair forbairt na mBascaigh sa Spáinn cé go raibh Navarre fágtha amach lena chomhophobal féinrialaitheach féin. Go hoifigiúil níl aon príomhchathair ag an réigiúin ach tá Parlaimint an chomhphobail agus teach an uachtaráin suite i Vitoria-Gasteiz agus mar sin is í sin an phríomhchathair de facto. Is é Vitoria-Gasteiz, Álava, an Bardas is mó de réir achar le 277 cm2 de ach is í Bilbao na Bioscáine an chathair is mó de réir daonra de le 353,187 daoine ina gcónaí inti le ceirtleán uirbeach 75,500 daoine. Déanann Tír na mBascach tagairt ar ndóigh don réigiúin iomláin culturtha Bascach. 
Stair.
Tá stair iontach suimiúil ag an gceantar seo, tá a chultúr iontach difriúil ón gcultúr Spáinneach é féin. Tá teanga na Bascaise go hiomlán difriúil ní hamháin ó Spáinnis, ach ó na teangacha Eorpacha go forleathan. Creideann a lán de mhuintir na háite go mba cheart gur tír neamhspleách í. Tugann ETA tacaíocht míleata don aidhm seo. Faoi láthair tá rialtas na Spáinne ag déanamh idirbheartaíochta leo rud nár tharla riamh roimhe. Fuair siad a lán neamhspleáchais tar éis na dtoghchán sa bhliain 1935, agus throid cuid mhaith dóibh i gcoinne arm Francisco Franco i gCogadh Cathartha na Spáinne.
Tíreolas agus Cultúr.
Is tír álainn glas í. Léiriú den áilleacht seo is ea na sléibhte arda idir an Fhrainc agus tír na mBascach, a thrasnaíonn slí oilithreachta an "camino de Santiago" go rialta. Tá daonra de 2,155,546 daoine, agus is ceann des na réigiúin is saibhre sa Spáinn é.
Riaracháin agus Daonra.
Tá an comhphobal roinnte i dtrí cúigí. Seo iad a leans:
Mar sin tá an Aragóin roinnte i dtrí cúige, ainmnithe dona bpríomhchathair: "Huesca, Zaragoza" agus "Teruel". Tá na cúige roinnte i 33 contaetha agus tá 732 bardais sa réigiún.
Seo iad a leanas na cathracha de réir daonra i dTír na mBascach Theas:
Castilla y León. Is comhphobal féinrialaitheach é an Chaistíl agus León (as Spáinnis: "Castilla y León") atá suite i lár na Spáinne. Is í Valladolid suíochán an rialtais áitiúla go hoifigiúil cé nach príomhchathair í.
Lá dá raibh san áit atá an Chaistíl agus León anois bhí dhá ríocht ann; ríocht León agus ríocht na Caistíle (Coróin na Caistíle). Ó thaobh achair talún de, is í an Chaistíl agus León an réigiún féinrialaitheach is mó sa Spáinn agus tá sí ar cheann de na réigiúin is mó san Aontas Eorpach. Tá achar 94,223 km² aige le daonra oifigiúil de 2,558,463 (ó dhaonáireamh na bliana 2011).
Tá teorainn ag an chomhphobal le hAsturias agus Cantabria ó thuaidh, le hAragon, agus le Tír na mBascach soir ó thuaidh, La Rioja soir, an comhphobal féinrialaitheach de Maidrid agus an Chaistíl-La Mancha siar ó dheas, Extremadura ó dheas, agus an Phortaingéil agus an Ghailís siar.
Riaracháin an Réigiúin.
Cúigí.
Tá an Chaistíl agus León roinnte idir naoi gcinn de chúigí agus tá ainm gach cúige díreach mar an gcéanna le hainm phríomhchathair an chúige sin.
Daonra.
Sna 1960í bhí daonra uirbeach an Chaistíl agus León thart ar 20%; sa bhliain 1991 bhí sé ardaithe go 42% agus sa bhliain 1998 43% a thaispeánann ráta bánú na tuaithe sa réigiún. 
As na 2,248 bardais tá 1,986 acu le níos lú na 1000 daoine ina gcónaí iontu; tá idir 1001 agus 5000 daoine ina gcónaí in 204 acu; tá 4 bardais le níos mó ná 100 000 daoine ina gcónaí iontu, sé sin Valladolid (306,830), Burgos (177,776), Salamanca (148,042) agus León (129,551). Seachas príomhchathracha na gcúigí tá cathracha mar Miranda de Ebro agus Aranda de Duero in Burgos, Ponferrada agus San Andrés del Rabanedo in León, Béjar in Salamanca agus Medina del Campo agus Laguna de Duero in Valladolid.
Dún Laoghaire. Trá-bhaile atá suite i ndeisceart Chontae Átha Cliath, Éire is ea Dún Laoghaire. Baile contae Dhún Laoghaire-Ráth an Dúin atá ann, agus é suite timpeall dhá chiliméadar déag ó dheas ón chathair. Is port mór é Dún Laoghaire chomh maith le haghaidh na Breataine Móire. 
B’é Kingstown an t-ainm a bhí air idir 1821 agus 1921. Síolraíonn ainm nua-aimseartha an bhaile ó Lóegaire mac Néill, mac le Niall Noígíallach a bhí ina Ard-Rí na hÉireann sa chúigiú haois. Thóg seisean dún ar an mbaile, mar bhunáit cois cósta chun ruathair a dhéanamh ar an Bhreatain agus ar an Ghaill.
Páirc Pharnell. Staid spóirt atá suite i nDomhnach Cearnaigh, Contae Átha Cliath, Éire í Páirc Pharnell (nó "Páirc Parnell" uaireanta) (Béarla: "Parnell Park"). Eagraíonn Cumann Lúthchleas Gael cluichí Gaelacha sa pháirc seo, agus is í staid bhaile CLG Chontae Bhaile Átha Cliath í. Peil Ghaelach, iomáint agus camógaíocht na spóirt is mó a imrítear ann. Tá ceanncheathrú an CLG sa chontae suite ann fós.
Tugtar "The Nell" mar leasainm ar an staid uaireanta. Is féidir timpeall 13,500 duine a chur ina suí ann.
Craobh Shinsear Iomána na hÉireann. Príomhchomórtas iomána in Éirinn é Craobh Shinsear Iomána na hÉireann (Béarla: "All-Ireland Senior Hurling Championship"). Comórtas bliantúil atá ann, agus eagraíonn Cumann Lúthchleas Gael é. Imrítear na cluichí le linn an tsamhraidh, agus bhíodh an cluiche ceannais i gcónaí i mí Mheán Fómhair (ar an gcéad nó an dara Domhnach sa mhí) i bPáirc an Chrócaigh, Baile Átha Cliath. Bogadh go Lúnasa agus Mí Iúil é ina dhiaidh sin. An duais atá i gceist ná Corn Liam Mhic Chárthaigh.
Tá na sárchumhachtaí lonnaithe don chuid is mó i gCúige Laighean agus i gCúige Mumhan, mar shampla Corcaigh, Cill Chainnigh agus Tiobraid Árann. Tá 85 bua ag na contaetha seo le chéile sa chomórtas. Faoi láthair, is iad foireann Chill Chainnigh an fhoireann is rathúla, le aon bhua agus tríocha. Níl an "ceithre as a chéile" déanta ach ag dhá fhoireann - Corcaigh sna 1940idí agus Cill Chainnigh sna 2000idí. Bhí an bua ag an gClár sa bhliain 2013.
Forbhreathnú.
Nuair a bunaíodh an CLG ar an 1 Samhain 1884, aontaíodh go raibh gá le comórtas náisiúnta nua a chruthú sna cluichí Gaelacha, chun dul chun cinn a dhéanamh leis na cluichí dúchasacha, agus peil Ghaelach agus iománaíocht ach go háirithe. Ag an tríú cruinniú a bhí acu sa bhliain 1885, chum siad rialacha nua don spórt sean-aimseartha iománaíocht, agus foilsíodh iad sna nuachtáin ar fud na tíre. Sa bhliain 1886, bunaíodh na boird chontae le bheith i gceannas ar na cluichí sna contaetha éagsúla. Imríodh an chéad Chraobh Iomána sa bhliain 1887. Ní raibh ach cúig fhoireann páirteach ann, ach ba choiscéim sa tslí cheart í don eagraíocht nua.
Nuair a thosaigh Craobh Iomána na hÉireann ar dtús, b'iad na clubanna a bhuaigh comórtas an chontae a d'imigh ar aghaidh chun imirt i gcoinne a chéile sna babhtaí idirchontae. Mar shampla, d'imir Dúrlas Éile as Tiobraid Árann i gcoinne Mhíleac as Gaillimh sa chéad chomórtas sa bhliain 1887. Bunaíodh na foirne chontae sa bhliain 1895, nuair a bhailigh Corcaigh na hiománaithe ab fhearr le chéile ó na clubanna sa chontae. Tar éis tamaill, cuireadh tús leis an gcraobh cúigeach i gCúige Mumhan, Cúige Laighean, Cúige Connacht agus Cúige Uladh. Díbirt dhíreach a bhí ann. D'imir na buaiteoirí ó na cúigí i gcoinne a chéile, sna cluichí leathcheannais. Mhair an córas seo suas go dtí na 1990idí, nuair a bhain an CLG triail as an "córas cúl-dorais" sa chraobh i 1997.
Bóthar Lansdún. Staid spóirt i mBaile Átha Cliath, Poblacht na hÉireann ab ea Bóthar Lansdún (Béarla: "Lansdowne Road"). Bhí ceanncheathrú na heagraíochta rugbaí an IRFU suite ann, agus imríodh foireann shacair Phoblacht na hÉireann a gcluichí baile anseo freisin. 
Dúnadh an staid i 2006 agus osclaíodh an Staidiam Aviva ina áit sa bhliain 2010 é. Idir an dá linn, bhí na foirne Éireannacha ag imirt i bPáirc an Chrócaigh. Imríodh cluiche ceannais na Sraithe Europa ann sa bhliain 2011.
CLG Chontae Chorcaí. Imrítear na cluichí Gaelacha i gContae Chorcaí faoi cheannas Chumann Lúthchleas Gael Chontae Chorcaí. Bunaíodh an eagraíocht seo ar 19 Nollaig 1886, agus í ar an dara ceann is sine sa tír. Tá Corcaigh láidir san iománaíocht agus sa pheil. Tá 113 bua acu go hiomlán i gcluichí ceannais na spórt seo. 
Iomáint.
Mar gheall ar na 30 bua atá acu i gCraobh Iomána na hÉireann, deirtear go bhfuil Corcaigh ar na foirne is láidre sa tír. Bhí tréimhse an-rathúil acu sna 1940í, agus bhuaigh siad ceithre chorn as a chéile.
Peil.
Tá foireann peile Chorcaí láidir go leor freisin. Tá sé Chraobh Peil Sinsear na hÉireann buaite acu.
Corn Liam Mhic Cárthaigh. Is duais iománaíochta í Corn Liam Mhic Cárthaigh, an gradam a bhronntar ar an bhfoireann a bhuann Craobh Iomána Sinsearach na hÉireann, an comórtas is mó sa spórt. Comórtas bliantúil atá ann, á eagrú ag Cumann Lúthchleas Gael. Tá an corn ainmnithe in ómós do Liam Mac Cárthaigh, gníomhaí Éireannach a bhí i gceannas ar CLG i Londain, Sasana.
Stair.
B'é Edmund Johnson, seodóir a bhí lonnaithe ar Sráid Grafton, Baile Átha Cliath a rinne an corn sa bhliain 1922. £500 ab ea an duais ag an am. Mar gheall ar an staid polaitíochta sna blianta seo, níor baineadh úsáid as an gcorn nua go dtí an bhliain 1923. Bhí an bua ag Luimneach i gcoinne Bhaile Átha Cliath ar an lá seo, agus b'é Bob McConkey an chéad chaptaen a ghlac an corn ar son a fhoireann.
Craobh Iomána Shinsearach na hÉireann 2006. Ba chomórtas iománaíochta í Craobh Iomána Shinsearach na hÉireann 2006, a thosaigh ar 21 Bealtaine 2006. Bronnadh an Corn Liam Mac Carthaigh ar an bhfoireann Cill Chainnigh, don 29ú uair, nuair a fuair siad an lámh in uachtar i gcoinne Corcaigh i bPáirc an Chrócaigh, Baile Átha Cliath ar 3 Meán Fómhair.
B'é Guinness an t-urraitheoir. 
Struchtúr.
I gcraobhchomórtas 2006, cuireadh dhá contae déag isteach chun imirt i gcoinne a gcéile i Sraith 1. Go bunúsach, b'iad na contaetha a ghlac páirt i Sraith 1 den Shraithchomórtas Iomána Náisiúnta sa bhliain seo, ach amháin Baile Átha Cliath, a bhí i Sraith 2. 
Sraith 1.
Na foirne a chuireadh i Sraith 1 ná:
Imríodh Craobh Laighean agus Craobh Mumhain mar is gnách, agus chuaigh na buaiteoirí díreach isteach sna cluichí ceathrú-ceannais.
Nóta: Ní raibh aon fhoireann as gContae Uladh ag glacadh páirt, mar thit Aontroim síos go dtí gCorn Uí Rinn.
Cáiliúchán.
Cuireadh na seacht foireann eile as Laighean agus Mumhain le chéile le Gaillimh in dhá grúpaí cáiliúchán, A agus B.
Cluichí ceathrú-ceannais.
Chuaigh na buaiteoirí as Grúpa A agus Grúpa B isteach sna cluichí ceathrú-ceannais, in éineacht leis na buaiteoirí agus dara contaetha as Laighean agus Mumhain. D'imir siad in éadan a gcéile mar seo a leanas:
Sárimreoirí.
Ní raibh aon iontas ann gur chuaigh an chuid is mó de na h-ainmniúcháin Sárimreoirí na Bliana do na buaiteoirí Cill Chainnigh, agus an dara contae Corcaigh. Sa deireadh, bronnadh an duais Imreoir na Bliana ar Anraí Ó Sibhleáin agus an duais Óg-imreoir na Bliana ar Séamas "Cha" Mac Giolla Phádraig, an bheirt acu as gCill Chainnigh.
An Aracáin agus an Phatagóin. Ba ríocht ghearrshaolach í Ríocht na hAracáine agus na Patagóine (Fraincis: "Royaume d'Araucanie et de Patagonie"; uaireanta rinneadh tagairt di mar An Nua-Fhrainc). Bhunaigh an dlíodóir Francach Orelie-Antoine de Tounens mar stát neamhspleách é, i lár an naoú céad déag, i Meiriceá Theas. Ag an am sin, bhí na daoine bundúchasacha, na Mapúitsigh, i mbun cogaíochta in aghaidh Rialtais na Sile agus na hAirgintíne, a raibh dúil acu i dtalamh saibhir na Mapúitseach.
Stair.
 Agus é i mbun cuairte ar an réigiúin in 1860, chuaigh na Mapúitsigh i gcionn ar Orelie-Antoin. Bhailigh ceannairí uile na Mapúitseach agus thogh siad mar dá chuid é. Chuaigh Orelie-Antoin i mbun oibre ansin, agus chruthaigh sé rialtas agus bunreacht dá thír nua, ar bhaist sé “an Nua-Fhrainc” uirthi.
Níor éirigh leis ina ghaisce chun cáil idirnáisiúnta a bhaint amach do na Mapúitsigh, áfach. Chuir rialtais na Sile agus na hAirgintíne ina aghaidh. Chuir siad i bpríosún é, agus díbríodh ón tír é níos mó ná uair amháin. Níor cuireadh pionós níos mó air áfach, mar gur cheap na húdaráis sa tSile agus san Airgintín go raibh tinneas intinne air. Cailleadh Rí Orelie Antione I sa bhFrainc, agus gan pingin rua aige, in 1878 tar éis dó blianta fada a chaitheamh ag lorg aitheantais dá thír, a bhí gafa ag an tSile agus an Airgintín.
Cantabria. Is comhphobal féinrialaitheach é Cantabria atá suite in oirthuaisceart na Spáinne. Santander an phríomhchathair.
Tá Cantabria ag críochantacht le Tír na mBascach (cúige na Bioscáine), agus ó dheas tá Castilla y León, agus san oirthear tá Asturias. Tá cósta aige ó thuaidh chomh maith.
Tá Cantabria lonnaithe laistigh den Spáinn Glas, ainm a dtugtar don réigiún idir muir Cantabria agus sléibhte Cantabria i dtuaisceart na Spáinne. De bharr an bháistí agus na haeráide aigéanaí bíonn an fásra an-ghlas. Tá tionchar mór ag an Aigéan Atlantach, tagann an ghaoth ón Atlantach agus bíonn sé sáinithe leis na sléibhte; meán deascadh na háite ná 1,200 mm.
Tá tábhacht ar leith ag Cantabria de bharr an mhéid láithreán seandálaíochta atá le fáil ann. Tagann cuid dóibh as an ré pailéiliteach. Tá naoi bpluais ann le stádas Láithreán Oidhreachta Domhanda UNESCO. Tá líníocht phluaise le feiceáil mar shampla i bpluais Altamira, atá dátaithe 16,000 go 9,000 RC. 
Cruthaíodh Cúige Cantabria ar an 28 Iúil 1778. Glacadh le Reacht Cantabria ar an 30 Nollaig 1981, agus mar sin stádas fhéinrialathach.
Sanasaíocht.
Tá saineolaí fós ag iarraidh ainm an réigiúin, "Cantabria", a mhíniú ach níl se cinnte fós. Glactar leis go dtagann an fhréamh "cant-" ón bhfocal Ceiltise ar "cloch" nó "carraig", agus is cosúil gur úsáideadh "-abr" mar iarmhír sna réigiúin cheilteacha. Mar sin b'fhéidir gurb é an ciall a bhí le "cántabro" ná "muintir na gcarraigeacha" ag tagairt don talamh carraigeach agus sléibhtiuil atá sa réigiún.
Tíreolas.
Is réigiún sléibhtiúil é Cantabria chomh maith leis an gcósta ó thuaidh agus tá acmhainní nádúrtha tábhachtacha le fáil ann:
Ó dheas tá na sléibhte níos mó fós. Tá sléibh raon mhór aolchloiche, Picos de Europa, san iardheisceart: chuid mhaith dóibh níos airde ná 2,500 m, cruthaithe ag na oighearshrutha a bhí ann fadó.
Contaetha agus Bardais Cantabria.
Tá 10 gcontaetha agus 102 Bardais i gCantabria.
Forógra Neamhspleáchais na hÉireann. Is é a bhí i gceist le Forógra Neamhspleáchais na hÉireann ("Faisnéis Neamhspleádhchuis" i nGaeilge an lae) ná forógra faoi shaoirse na hÉireann a d'eisigh Dáil Éireann de thoradh a céad chruinnithe (an Chéad Dáil) i dTeach an Ardmhéara i mBaile Átha Cliath ar an 21ú lá de Mhí Eanáir sa bhliain 1919. Dréachtáladh an forógra i dtrí theanga, mar atá, Gaeilge, Béarla, agus Fraincis.
Peaca marfach. De réir an chreidimh Chaitlicigh, is éard is peaca marfach ná peaca a cháineann d´anam go hifreann gan an peaca sin a fhaoistiú (nó go bhfuil sé ag teastáil sa chás nach bhfuil sé le fáil).
Tá dhá shaghas peacaí ann, sa Chaitliceachas, "peaca marfach" agus "peaca solathach".
Chun a bheith mar pheaca marfach caithfidh an t-ábhar a bheith tromchúiseach;
Tá Peaca sainithe ag Naomh Agaistín (Contra Faustum, XXII, xxvii) mar seo a leanas: rud a deirtear, rud a rinne tú, nó a theastaíonn uait a dhéanamh atá i gcoinne an tsíordhlí.
Deireann Naomh Thomás Aquinas, sa Decretum Gratiani; gur leis na himthosca thuas níl an peaca faoistithe tar éis bás a fháil agus dá bharr sin téann an peacach go hIfreann.
Dé réir an Chaitliceachais, ní féidir leis an bpeacach Comaoineach a fháil go dtí go bhfuil an peaca faoistithe, tá cásanna áirithe ann, mar shampla, le articulo mortis, a chiallaíonn "ar tí bás a fháil, agus leis sin téann an peacach go purgadóirina áit.
Séamas Mac Fhearaigh. Iar-imreoir agus bainisteoir iománaíochta Éireannach é Séamas Mac Fhearaigh (Béarla: "James McGarry"), a rugadh ar an 26 Samhain, 1971 i nDroichead Binéid, Contae Chill Chainnigh. D'imir Mac Fhearaigh ina chúl báire leis an gclub Droichead Binéid agus bhí an-rath aige ag imirt le foireann idirchontae Chill Chainnigh idir na blianta 1999 agus 2008.
Niall Quinn. Iar-imreoir sacair Éireannach é Niall Quinn (nó Niall Seán Ó Cuinn as Gaeilge), a rugadh ar an 6 Deireadh Fómhair, 1966 i mBaile Átha Cliath. D'imir sé ina bhuailteoir leis na foirne Manchester City, Arsenal agus Sunderland sa Sasana. Ghnóthaigh sé 21 cúl agus é ag imirt san fhoireann náisiúnta Éireannach, an dara méid is mó riamh. Faoi láthair, tá sé ag obair ina chathaoirleach ar Sunderland. 
Ina óige, chaith sé seal ag imirt iománaíochta le foireann faoi-18 Bhaile Átha Cliath.
CLG Chontae Thiobraid Árann. Is é an Cumann Lúthchleas Gael Chontae Thiobraid Árann atá freagrach as na cluichí Gaelacha a imrítear i gContae Thiobraid Árann, faoi cheannas an gCumann Lúthchleas Gael. Imrítear peil Ghaelach, Peil Ghaelach na mBan agus camógaíocht sa chontae, ach is é an iománaíocht an spórt atá i bhfad níos coitianta.
Iomáint.
Stair.
In éineacht le Corcaigh agus Cill Chainnigh, deirtear go bhfuil Tiobraid Árann ceann de na sárchumhachtaí sa spórt. Is iad an tríú fhoireann is rathúla sa tír, agus tá an Craobh Iomána Sinsearach na hÉireann buaite acu 25 uair. Chomh maith le sin, is iad an t-aon fhoireann amháin a bhuaigh an Corn Liam Mac Carthaigh trí bliana ina dhiaidh a chéile faoi dhó (1898-1900, agus 1949-1951). Cuimhnítear an fhoireann ó na 1960í mar a bheith i measc na ceann is fearr riamh. Níl an rath céanna acu sa lá atá inniu ann, ámh, agus níl ach trí bua acu i 35 bliain anois.
Peil Ghaelach.
Ag teacht.
Toomas Hendrik Ilves. Is é Toomas Hendrik Ilves (rugadh 26 Nollaig, 1953) iaruachtarán na hEastóine ó 2006 go 2016. Is iarthaidhleoir agus iriseoir é. Bhí sé i gceannas ar an bPáirtí Sóisialach Daonlathach sna 1990í agus ina dhiaidh sin ba fheisire Eorpach é. Thosaigh sé a sheal mar uachtarán ar 9 Deireadh Fómhair, 2006.
Garry Kasparov. Is ardmháistir fichille Rúiseach agus Iar-Churadh Domhanda é Garry Kasparov (rugadh 13 Aibreán 1963, i mBaku, Poblacht Shóivéadach Shóisialach na hAsarbaiseáine). Is scríbhneoir agus gníomhaí polaitiúil é freisin.
Ba é Kasparov an Curadh Domhanda Fichille is óige riamh tar éis dhó an ceann is fearr a fháil ar Anatoly Karpov le scór 13-11 i sraith cluichí sa bhliain 1985 i Moscó. Bhí sé ina churadh oifigiúil go dtí an bhliain 1993 nuair a bhunaigh sé eagraíocht nua, an Professional Chess Assocation (PCA), tar éis conspóide le FIDE. Tugadh aitheantas dó mar Churadh Domhanda "Clasaiceach" go dtí gur chaill sé sraith cluichí i gcoinne Vladimir Kramnik sa bhliain 2000. Ba é an chéad Churadh Domhanda Fichille a chaill sraith cluichí in aghaidh ríomhaire nuair a fuair Deep Blue an ceann is fearr air le scór 3½–2½ sa bhliain 1997.
Bhí an grád is airde ar domhan ag Kasparov beagnach an t-am go léir ó 1986 go dtí gur éirigh sé as an imirt sa bhliain 2005. Bhí grád 2851 aige ar liosta FIDE mhí Iúil 1999, an grád is airde riamh.
D'éirigh Kasparov as imirt fichille go gairmiúil sa bhliain 2005 chun bheith gníomhach sa pholaitíocht agus sa scríbhneoireacht. Bhunaigh sé an Tosach Cathartha Aontaithe agus bhí sé mar bhall den ghrúpa An Rúis Eile a bhí in éadan rialtais Vladímír Pútín. Ba iarrthóir é i dtoghchán uachtaránachta na Rúise sa bhliain 2008 ach d'aistarraing sé níos déanaí. 
Craobh an Domhain.
Bhí na sraitheanna cluichí sa bhliain 1993 agus 1995 eagraithe ag an PCA. D'eagraigh an comhlacht "Braingames" an tsraith cluichí sa bhliain 2000.
Judit Polgar. Is í Judit Polgar (rugadh 23 Iúil, 1976 i mBúdaipeist, An Ungáir) an banfhicheallaí is láidre riamh.
Bhain sí stádas Ard Mháistir Fichille amach sa bhliain 1991 nuair nach raibh sí ach 15 bhliain agus 4 mhí d'aois. Ag an am sin, ba í an duine is óige riamh chun sin a dhéanamh.
D'áitigh a cuid taispeántas ar a lán daoine a shíleadh nach dual do bhean ficheall a imirt ag na leibhéil is airde a n-intinn a athrú, iarchuradh domhanda Garry Kasparov san áireamh. 
Cúlra.
Is Giúdach í Judit Polgar, ó Búdaipeist. Maraíodh gaolta léi san Uileloscadh.Cuireadh scolaíocht bhaile uirthi agus ar a deirfiúracha (Ardmháistir Susan agus Máistir Idirnáisiúnta Sofia) ag a n-athair László agus a máthair Klára. Rinne siad saincheird den fhicheall. Bhí an chlann páirteach i dturgnamh oideachais dírithe ag a n-athair, László Polgar, a bhí ag iarraidh a thaispeáint go bhfuil páistí ábalta sár-éachtaí a bhaint amach má mhúintear iad in ábhar éigin ó bhíonn siad an-óg.
Bronnadh stádas ArdMháistir Fichille ar Judit agus Zsuzsa i 1991. Bronnadh stádas Máistir Idirnáisiúnta Fichille ar Sofia.
Cé go bhfuil a tuismitheoirí agus a deirfiúracha tar éis dul ar imirce, tá Judit fós ina cónaí san Ungáir. Tá sí pósta le treidlia darbh ainm Guzstav Fonts agus tá beirt chlainne acu. 
Ficheall.
Ba í a deirfiúr Zsuzsa a traenálaí nuair a bhí sí óg. B'fhearr le Judit bheith ag imirt i gcomortais oscailte i gcónaí - sheachain sí comórtais ban de ghnáth. Fuair sí an ceann is fearr ar ArdMháistir (Vladimir Kovacevic) don chéad uair nuair nach raibh sí ach 11 bhliain d'aois. 
Tá buanna aici ar a lán imreoirí cáiliúla, Kasparov, Anand agus Topalov san áireamh. 
Is beag nach raibh Judit Polgár cúig bliana déag agus cúig mhí d'aois nuair a rinne ardmháistir fichille di sa bhliain 1991, ag sárú an curiarracht a bhí ag Bobby Fisher (a mhair ó 1958) as bheith ar an ardmháistir is óige. Ag an am, ní raibh inti ach an ceathrú ardmháistir baineann riamh. Fiú sa lá atá inniu ann, níl ach cúigear ardmháistir bhaineanna is tríocha i measc níos mó ná 1550 san iomlán. 
I mí na Samhna 1995, bhain sí áit amach ar liosta grádaithe FIDE de na 10 bhficheallaí is airde ar domhain. Is í an t-aon bhean riamh chun bheith i measc an deichniúr ficheallaí is airde.
I Meán Fómhair 2005 i San Luis, An Airgintín ba í an chéad bhean riamh a bhí páirteach i gcomórtas chun an curadh domhanda fichille a roghnú, ach níor éirigh go maith léi. Chríochnaigh sí san áit deireanach (8ú).
I Deireadh Fómhair 2006 roinn sí an chéad áit i gcomórtas láidir in Essent, san Ísiltír. Bhí dhá bhua aici ar Topalov (bhí an grádú FIDE is airde ag Topalov ag an am sin). 
Ar 2 Aibreán 2011, bhain Polgar an 3ú áit amach i gCraobh Aonánach Fichille na hEorpa. Chríochnaigh sí agus triúr eile ar an scór is airde, 8.5/11, ach tugadh an 3ú áit di mar gheall ar an scéim chun comhscór a réitiú.
Ar scor.
Ar 13 Lúnasa 2014, d'fhógair sí go raibh sí ag éirí as imirt i gcomórtais fichille.
Tá sí ina cónaí i mBúdaipeist, a cathair dhúchais, fós. 
Bronnadh Cros Mór de chuid Ord Stiofáin Naofa, Rí na hUngáire uirthi mar aitheantas ar an méid a rinne sí ar son na fichille san Ungáir agus ar fud an domhain.
CLG Chontae na Gaillimhe. Is é Cumann Lúthchleas Gael Chontae na Gaillimhe an eagraíocht atá freagrach as na cluichí Gaelacha a imrítear i gContae na Gaillimhe, faoi cheannas Chumann Lúthchleas Gael. 
Iomáint.
Bhuaigh Gaillimh Craobh Iomána Sinsearach na hÉireann don chéad uair sa bhliain 1923, ach níor bhuaigh siad rud ar bith arís go dtí na 1980í, nuair a bhain siad an corn sna blianta 1980, 1987 agus arís i 1988.
Mícheál Caomhánach. Iar-iománaí Éireannach é Mícheál Caomhánach (Béarla: "Michael Kavanagh"), a rugadh ar an 6 Aibreán, 1979 in Achadh Úr, Contae Chill Chainnigh. Bhí Caomhánach ina chúlaí leis an bhfoireann idirchontae Chill Chainnigh idir 1998 agus 2012, agus an club Naomh Lachtain atá lonnaithe sa chontae chéanna. 
Imreoir rathúil é Caomhánach inniu, le hocht mbua i gCraobh Iomána Sinsearach na hÉireann, agus ceithre ghradam Sárimreoirí na Bliana sna blianta 2002, 2003, 2007 agus 2008.